# data[].attributes.headline
El germinat de llavor d’alfals o d’userda és el germinat més conegut pel seu sabor suau

# data[].attributes.subject
El germinat de llavor d’alfals o d’userda és el germinat més conegut pel seu sabor suau

# data[].attributes.attachment_link.readable_text
El germinat de llavor d' alfals o d'userda és el germinat més conegut pel seu sabor suau, textura fina i facilitat de germinació: en tan sols 3-4 hores de remull i 3-4 dies de germinació. Es troba fàcilment als comerços, però el sabor, el color, l'olor i la textura dels germinats fets a casa són incomparables.

El germinat de fenigrec no es comercialitza habitualment, però se'n poden comprar les llavors a la majoria de comerços d'alimentació natural i resulta tan fàcil de germinar com l'alfals, amb petites diferències: necessita 4-5 hores de remull i només 2-3 dies de germinació.

El mètode de germinació depèn del volum i la varietat de llavors que es vulgui germinar.

Mètodes de germinació

La tècnica de germinació pot ser tan simple com la que ensenyen a l'escola primària per germinar un cigró dins un cotó fluix humit, però la tria dels estris de germinació dependrà de la quantitat de llavors que es vulgui germinar i de la varietat que es vulgui produir a l'hora.

Les llavors d'alfals i d'userda es poden germinar en diferents estris:

pot de vidre reciclat tapat amb un gasa fixada per una goma elàstica

pot de vidre especial amb reixeta d'acer inoxidable incorporada a la tapa i suport per mantenir-lo inclinat (exemple de Conasi)

pot de vidre amb tapa de plàstic perforada (exemple de Kimuak)

germinadora manual de pisos (exemple de Vogel)

germinadora elèctrica amb reg automàtic (exemple de Conasi)

una base de fibra de coco o substrat (exemple de Kimuak)

equip de germinació amb llavors i mini germinadora

Les germinadores són realment pràctiques per mantenir les llavors ben airejades i evitar l'estancament d'aigua, que podria podrir-les. Les germinadores d'uns 15 cm de diàmetre amb diferents safates apilades resulten pràctiques i serien el terme mitjà pel que fa a comoditat i manipulació, així com pel preu de compra. El pot de vidre també és pràctic, però requereix més manipulació i anar girant el pot per redistribuir les llavors i drenar bé l'aigua.

Les llavors de fenigrec són molt més grans que les d'alfals i van bé en qualsevol germinadora. Ara bé, hi ha llavors d'alfals més menudes que d'altres i podrien passar per l'ull de la tapa perforada quan s'escorre l'aigua del remull inicial. En aquests casos, utilitzeu un colador fi durant les primeres hores en què encara no ha crescut el germen.
Convé tenir present que les llavors mucilaginoses com les de créixens, ruca, mostassa o lli necessiten un altre tipus de germinadora per evitar que hi apareguin fongs o que es podreixin.

Aprofiteu l'aigua de rentar les llavors per a les plantes de casa

Com germinar alfals o fenigrec en un pot de vidre reciclat

Material: 1 pot de vidre de boca ample d'uns 300 ml, 1 gasa de cotó, 1 goma elàstica, 1 cullerada de llavors seques, aigua bona

1. Remulleu les llavors cobertes amb aigua en un pot de vidre de boca ampla (alfals: 3-4h; fenigrec: 4-5h).

2. Tapeu el pot amb una gasa hidròfila subjectada per una goma elàstica, que farà de colador.

3. Passat el temps de remull, escorreu les llavors fent servir la gasa com un colador i feu girar el pot perquè quedin enganxades a la paret.

4. Durant els 3-4 primers dies, esbandiu i escorreu-les bé 2-3 vegades al dia procurant que no que no hi quedi aigua estancada.

5. Un cop acabat el procés de germinació, guardeu-les a la nevera, on es conservaran sense problema durant més o menys una setmana.

Consideracions per a una bona germinació

L'èxit de la germinació depèn de diversos factors:

La qualitat de les llavors. Les llavors han de ser ecològiques i han d'haver estat conservades en un lloc sec i fresc. Per mantenir les llavors fresques, tanqueu-les hermèticament i conserveu-les a la nevera, especialment quan arriba la calor.

La qualitat de l'aigua és primordial: feu servir aigua mineral o filtrada amb osmosi inversa.

La temperatura: quan fa més calor, la germinació és més ràpida i cal rentar-les més sovint per evitar que s'assequin massa.

La llum: a partir del segon dia necessiten claror, però mai sol directe. Amb la llum solar indirecta es forma la clorofil·la, que dóna el color verd, amb la qual cosa s'afavoreix l'augment de la vitamina C.

La higiene: renteu bé els estris un cop acabada cada germinació.

La quantitat de llavors dependrà de la mida i tipus de germinadora. Convé no apilonar-les massa, per tal que hi hagi una bona ventilació. Tenint en compte que augmenten unes 10 vegades el seu volum en sec, per a un pot de vidre d'uns 250-300 ml n'hi ha prou amb 1 cullerada sopera o una quantitat de llavor seca que tan sols cobreixi la base del pot. Per a una germinadora de 15 cm de diàmetre, 1-2 cullerades soperes.

Germineu per separat cada tipus de llavor.

Utilitzeu llavors ecològiques i conserveu-les en lloc fresc

Idees per incorporar-les a la cuina diària

Saps com fer-los a casa i incorporar-los a la cuina diària? Les llavors de fenigrec tenen un sabor peculiarment amargant, idoni com a aperitiu per potenciar una bona digestió i per obrir la gana. Per tant, haurien de formar part de les amanides diàries, que convé menjar a l'inici de l'àpat per evitar fermentacions. Qui tingui digestions lentes, que en mengi un grapat abans de dinar. A qui no li agradi el sabor amarg del fenigrec, que faci una amanida composta amb varietat de sabors que amagaran el del fenigrec.

L'amanida variada amb germinats és un clàssic de la cuina saludable. Si a l'amanida hi ha el sabor àcid de qualitat com el de la xucrut, la llimona o el vinagre de poma no pasteuritzat, obtindrem un benefici doble perquè, d'una banda, el sabor àcid ajuda a assimilar els minerals i oligoelements dels germinats, especialment el calci i, de l'altra, potencia la digestió perquè estimula la secreció de tots els líquids que necessitem per pair. Recordeu l'acudit de menjar llimona davant la cantant d'òpera? Us ve salivera?

Les llavors d'alfals tenen un sabor suau i es poden posar per guarnir qualsevol plat: una crema, un saltat de verdures o uns canapès amb patés diversos. Resulta equilibrador posar germinats als farinacis, com entrepans i plats de pasta. Queda elegant sobre unes hamburgueses vegetals, per acompanyar croquetes de mill o plats amb cereal integral.

Consum recomanat: la quantitat diària depèn de la condició de cada persona, però en termes generals cada persona hauria de prendre diàriament -especialment durant la primavera i l'estiu- una cullerada de germinat de fenigrec i un o dos volums d'alfals com de la mida d'un ou de gallina.

Propietats i efectes

Els germinats són una font excel·lent d' enzims necessaris per a un bon funcionament digestiu i, gràcies al mateix procés de germinació, el seu contingut en vitamines i minerals augmenta considerablement. Segons Olga Cuevas, de tots els germinats, els d'alfals són els que podem considerar com un suplement vitamínic i mineral perquè contenen pràcticament tots els minerals, vitamines i oligoelements necessaris per mantenir els processos vitals del cos. A més, contenen els aminoàcids més importants i una relació excel·lent entre calci i fòsfor que els fa idonis per reforçar els ossos.

Les llavors germinades són molt riques en enzims, vitamines i minerals.

Trobareu més detalls sobre la composició nutricional dels germinats a la secció " El rebost ".

Xevi Verdaguer explica als apunts de la conferència culinària La Salut hormonal femenina que, d'una banda, el fenigrec fa pujar la progesterona i, de l'altra, tant el fenigrec com l'alfals contenen isoflavones amb una estructura similar als estrògens, cosa que fa que també s'adhereixin als receptors d'estrògens, i fan disminuir així l'activitat estrogènica i els problemes relacionats amb l'augment d'estrògens.

El sabor peculiarment amargant del germinat de fenigrec ajuda a descarregar el fetge i la vesícula biliar, i això fa que sigui recomanable consumir-lo per ajudar a digerir bé els greixos.

Els germinats d'alfals i fenigrec depuren l'organisme i reforcen l'estructura òssia

Gràcies a la presència de la llum solar, els germinats d'alfals es van tornant verds i esdevenen molt rics en clorofil·la, el pigment que confereix coloració verda a les verdures i hortalisses i que té una gran capacitat d' oxigenar i desintoxicar l'organisme.

Efecte energètic

Els germinats, tot i ser una font extraordinària de nutrients i vitalitat, tenen una energia refrescant. El sentit comú ens hauria de fer sentir que a ple hivern, quan el clima extern és fred i humit, els germinats no són tan adequats com durant les èpoques de calor i sequera. Apliquem la mateixa lògica quan observem el "clima intern": quan hi trobem símptomes de fred, els germinats potser no convenen. Ara bé, hi ha persones que a ple hivern presenten símptomes de calor i, alhora, necessiten depurar-se. En aquest cas aniria molt bé incloure germinats a l'amanida diària. Cal personalitzar la tria dels aliments i basar-nos en una visió més àmplia i holística de l'alimentació, per no caure en el parany de limitar-nos al contingut nutricional que ens dóna un laboratori, per molt impressionant que sigui.

Un llibre molt recomanable, pel contingut i per les fotos, és el de Valérie Cupillard, Semillas germinadas y brotes tiernos.
Receptes
Chía-xoco-coco-goji

# data[].attributes.attachment_link.title
Germinats d'alfals i fenigrec a la cuina diària

# data[].attributes.attachment_link.description
El germinat de llavor d' alfals o d'userda és el germinat més conegut pel seu sabor suau, textura fina i facilitat de germinació: en tan sols 3-4 hores de remull i 3-4 dies de germinació. Es troba fàcilment als comerços, però el sabor, el color, l'olor i la textura dels germinats fets a casa són incomparables.

# data[].attributes.headline
Uns dos mil anys abans de Crist, el poble esseni, que vivia a la zona de Palestina, ja menjava germinats

# data[].attributes.subject
Uns dos mil anys abans de Crist, el poble esseni, que vivia a la zona de Palestina, ja menjava germinats

# data[].attributes.attachment_link.readable_text
Els germinats són dels pocs aliments que encara són vius quan els consumim. Són els embrions de futures plantes i, per tant, es troben en ple desenvolupament i ens aporten un munt de substàncies nutritives que, a més, l'organisme pot assimilar fàcilment.

Propietats nutricionals

Els germinats són rics en vitamines i minerals, un concentrat de nutrients que estimulen els processos digestius, aporten gran quantitat d'antioxidants (vitamina C, betacarotens, etc.) i quasi no contenen calories. Cada germinat destaca per unes propietats nutritives determinades; a continuació en veurem alguns dels més habituals:

- L'alfals: és el més conegut pel seu sabor suau, textura fina i facilitat de germinació. Conté proteïnes, greixos poliinsaturats (saludables), fibra, vitamines A, C, E i del grup B (B1, B2 i B6).

-Les mongetes azukis: els germinats d'aquest llegum tan nutritiu contenen quasi tots els aminoàcids essencials, ferro i vitamina C.

- Bròquil: pertany a la família de la col i per això conté substàncies ensofrades molt útils per prevenir el càncer. Quan és germinat, no és tan indigest. A més, és una font excel·lent de calci, potassi i magnesi.

- Llenties: són més digestives que les normals i la germinació n'augmenta el contingut de calci, vitamines A, C, E i del grup B. Ajuden a regular el nivell de sucre en sang i redueixen el colesterol.

-: els seus germinats són rics en vitamines A, B, C, E i en minerals com calci, fòsfor, ferro, sofre i magnesi. Estimulen el sistema immunològic.

- Sègol: es tracta d'un cereal poc habitual, però una vegada germinat se n'elaboren uns pans que són especialment rics en rutina, una substància que millora l'elasticitat dels vasos sanguinis i que fluïdifica la sang. Està indicat en alteracions de l'aparell circulatori.

Efectes sobre l'organisme

Els germinats són un ésser en el moment d'arrencada de la vida, i per aquesta raó estan farcits de substàncies preparades per nodrir la planta en creixement. De les propietats que tenen destaquen següents:

- Predigestió de les proteïnes: les proteïnes de la llavor es transformen en els seus components (els aminoàcids); d'aquesta manera són més fàcils de digerir. Alguns aliments que causen flatulències i problemes intestinals -com ara els llegums- són més fàcils de digerir quan estan germinats. Un exemple seria la pregerminació dels cigrons que vam explicar a l'apartat "Com es cuina".

- Transformació dels hidrats de carboni: la substància de reserva de la llavor (el midó) es transforma en glucosa, que és més fàcil de digerir i d'aprofitar-ne l'energia.

- Quantitat elevada de clorofil·la: és un pigment que confereix la coloració verda i s'encarrega de fer la fotosíntesi -procés que ajuda a transformar l'energia lluminosa en energia. Es tracta d'una substància rica en magnesi i d'estructura semblant a l'hemoglobina, que ens ajuda a combatre l' anèmia amb la formació de glòbuls vermells.

-Augment dels enzims: els enzims són unes substàncies que faciliten la digestió dels aliments i que asseguren el funcionament correcte de les reaccions químiques de l'organisme. En els germinats, el contingut d' enzims es dispara i en poden contenir fins a cent vegades més que la planta o la llavor.

Canvis vitals

Els germinats tenen una acció depurativa sobre l'organisme. Són un aliment ideal per consumir al principi de la primavera, perquè ens poden ajudar a eliminar els excessos que hem anat acumulant durant l'hivern i que ens fan trobar tan malament -la coneguda astènia primaveral- quan comença a arribar la calor.

En la medicina tradicional xinesa, els germinats s'utilitzen durant aquesta estació de rejoveniment i florida per depurar el fetge i ajudar-lo a alliberar-se de tòxics. A més de la millora de l'anèmia, també se'ls atribueix la propietat de reduir la pressió sanguínia, de reforçar els intestins, de nodrir els cabells, d'alleugerir el nerviosisme i fins i tot s'utilitzen com a diürètic moderat.

Com es cuina

Els germinats es mengen crus; per tant, aprofitarem aquest apartat per explicar-vos com els podeu fer créixer a casa.

En primer lloc cal posar en remull durant una nit una quantitat petita -dues cullerades soperes o tres- de llavors, cereals o llegums.

Al matí següent s'ha de llençar l'aigua del remull i col·locar l'aliment dins un pot de vidre de boca ampla (pot semblar un detall sense importància, però no ho és, ja que hem de poder posar-hi la mà per treure els germinats que creixeran al fons).

A continuació, cal omplir d'aigua el pot un dit per sobre de les llavors (és important utilitzar aigua sense clor perquè en podria inhibir el creixement) i tapar la boca del pot amb una gassa i una goma de pollastre. S'ha de bolcar el pot de vidre per treure'n l'aigua ( han de quedar humits però no negats d'aigua) i deixar-los reposar fins a la nit, quan caldrà tornar a repetir l'operació de regar-los.

S'han de continuar regant i s'ha de canviar l'aigua dues vegades al dia durant tres o quatre dies, mentre es deixa reposar el bol en un lloc que sigui càlid però sense llum directa (per exemple, un racó fosc de la cuina). Al cap d'aquests dies començaran a créixer uns brots petits que s'han de col·locar durant tot un dia en un lloc assolellat (per exemple, a prop d'una finestra) perquè facin la fotosíntesi i s'activi la preuada clorofil·la.

A partir d'aquí només us queda degustar-los; els podeu posar a les amanides. I recordeu que una petita quantitat -una cullerada sopera per persona i àpat- és suficient per aportar-nos els nutrients. No n'abuseu i en mengeu molts d'un sol cop perquè us podríeu trobar malament (gasos, inflor, etc.).

Finalment, una vegada tingueu a punt els germinats, guardeu-los a la nevera i consumiu-los en dos o tres dies, perquè perden valor nutritiu.

Cultiu ecològic: és important utilitzar llavors, cereals o llegums de cultiu ecològic per fer els germinats, ja que necessitem que siguin tan nets i lliures de productes químics com sigui possible.

Receptes bàsiques

Podeu consultar les receptes de la nostra xef Montse Vallory, que utilitza els germinats de manera enginyosa amb un resultat deliciós.

Resum

Els germinats són un aliment de mida petita, però amb un contingut nutritiu enorme, plens de vitamines, enzims i clorofil·la.

# data[].attributes.attachment_link.description
Els germinats són dels pocs aliments que encara són vius quan els consumim. Són els embrions de futures plantes i, per tant, es troben en ple desenvolupament i ens aporten un munt de substàncies nutritives que, a més, l'organisme pot assimilar fàcilment. Uns dos mil anys abans de Crist, el poble esseni, que vivia a la zona...

# data[].attributes.headline
Incorporar germinats a la nostra dieta cotidiana ens donarà grans beneficis pel nostre organisme

# data[].attributes.subject
Incorporar germinats a la nostra dieta cotidiana ens donarà grans beneficis pel nostre organisme

# data[].attributes.attachment_link.description
¿Quieres conocerlo todo sobre los germinados? Son altamente nutritivos y una estupenda y sana manera de aportar nutrientes a tu organismo. Descúbrelo todo sobre ellos con este vídeo. Si quieres ver más vídeos de comida orgánica puedes suscribirte a nuestro canal.

# data[].attributes.headline
Instruccions de com construir un germinador casolà

# data[].attributes.subject
Instruccions de com construir un germinador casolà

# data[].attributes.attachment_link.title
Germinador casero | Huerto | Macetohuerto | picaronablog

# data[].attributes.attachment_link.description
Instrucciones sobre cómo construir un germinador casero Más información sobre huertos urbanos en http://picaronablog.com

# data[].attributes.headline
Construcció de cultiu d’interior de brots, germinats i planter.

# data[].attributes.subject
Construcció de cultiu d’interior de brots, germinats i planter.

# data[].attributes.attachment_link.title
Construcció de cultiu d’interior de brots, germinats i planter.

# data[].attributes.attachment_link.description
Treball de recerca 2014 - 2015 Escola Vedruna Gràcia. Marc Rosell Chust Aquest treball tracte de la construcció d'un cultiu d'interior mitjançant una vinoteca trencada per tal de donar-li un altre us. Aquest cultiu consta de dos pisos amb: llum led i una bombeta de baix consum, sistema hidropònic, sistema de ventilació i sistema de control de temperatura i humitat.